Մեր պլանները 80% համադրելի են ԵՊՀ-ի պլանների հետ, ուղղակի մեր տարբերությունը մանկավարժի որակավորմամբ է պայմանավորված...ՇՊՀ-ի ռեկտորի հանցագործությունն այն է, որ ուսումնական պլանները փոխվեցին ոչ միայն առաջին կուրս ընդունվածների համար,այլև 2-4-րդ կուրսերի համար...Ռեկտորը հրավիրեց ամբիոնի վարիչներին, դեկաններին և հրամայեց, որ բոլորը պետք է անցնեն նոր պլաններով, մեր նշաձողը ԵՊՀ կրթական մակարդակն է և ընդօրինակում ենք ԵՊՀ ուսպլանները: Բնականաբար դրա արդյունքում դասընթացները պետք է կրկնվեին, քանի որ առարկաները տեղաշարժվել էին...Կրկին ստիպված եմ կրկնել,որ առարկաների կրկնությունները ՀԱՄԱՏԱՐԱԾ են և վերաբերվում են բուհի ԲՈԼՈՐ ԲԱԺԻՆՆԵՐԻՆ...Պատճառն էլ այն էր,որ ռեկտորը ժամեր էր շահում.եթե նախորդ ուսումնական պլաններում շաբաթական դրված էր մինչև 30 ժամ լսարանային հանդիպում, սպա նորով ընդամենը 23 ժամ, այսինքն` ամեն մի կրթական ծրագրից ռեկտորը յուրաքանչյուր տարի շահում էր մոտավորապես 200 ժամ (32 շաբաթ է մեկ տարվա դասընթացների տևողությունը)...Մեկ կրթական ծրագրի կտրվածքով առնվազն 800 ժամ, այսինքն՝ 1 դրույք...Բուհն ունի ավելի քան 30 կրթական ծրագիր...Թե որքան գումար է շահում կոնկրետ ռեկտորը և որքան վնաս է տալիս ուսանողների կրթական որակին և պրոֆեսորադասախոսական անձնակազմին՝ մեկնաբանությունները թողնում եմ հանրությանը... Բուհի շատ ամբիոնի վարիչներ դիմել են ռեկտորին ու անգամ խնդրել են ,որ սխալ է անում...Սակայն Սահակ Մինասյանը պատասխանել է."Դասընթացը ոչ թե կրկնեք, այլ մի քիչ խորացրեք՝հատուկ կուրսի տեսքով...Ուսանողները միևնույն է չեն հասկանա, իսկ եթե դասախոսը կընդդիմանա, կարող է դիմում գրել ու գնալ...": Նախարար Լևոն Մկրտչյանը նաև անդրադարձավ Սահակ Մինասյանի կողմից ՇՊՀ-ում ապօրինի ներդրված ինտեգրված ուսուցմանը և միտումնավոր վերջինիս մեղքը մեղմելու համար հայտարարեց,որ բժշկական համալսարանում այն կիրառվում է...Այո՛,անտեղյակ և ստախոս նախարարին տեղեկացնեմ,որ կիրառվում է ՄԻԱՅՆ այդ բուհում՝հաշվի առնելով նրա սպեցիֆիկան...Բժշկական համալսարանում ինտեգրված են բակալավրի և մագիստորի կրթական ծրագրերը,քանի որ համալսարանն ավարտած բակալավրի որակավորում ունեցող մասնագետները աշխատաշուկայում մեծ խնդիրներ ունեին...Այդ ծրագիրն իրականացնելու համար բժշկական համալսարանում կառավարությունը նույնիսկ հատուկ որոշում է կայացրել... Իսկ ՇՊՀ-ում Սահակ Մինասյանն այն փորձեց կիրառել առանց թույլտվության, առկայի և հեռակայի կուրսերն ինտեգրելու միջոցով՝ունենալով ՄԵԿ նպատակ՝ չվարձատրել դասախոսներին հեռակաների հետ պարապելու համար: Ընդ որում, ՇՊՀ-ում, ի տարբերություն բժշկական համալսարանի, Մինասյան Սահակը ինտեգրված ուսուցում փորձեց իրականացնել, ինչը ինտեգրված կրթական ծրագիր չէ: Ու հիմա,նախարար Լևոն Մկրտչյանը փորձում է, այլմոլորակայինի դեմք ընդունելով, ինչ-որ անտրամաբանական համեմատություններ անել և մեխանիկորեն պաշտպանել իր վաղեմի ընկերոջը՝Սահակ Մինասյանին...